bavarian-nlp/barwiki-20250901 huggingface dataset:
Heilbrunn

Bad Heilbrunn (sog: Heubrunn) is a Gmoa im oberboarischen Landkroas Bad Däiz-Woifradshausn und seid 2005 heilklimatischa Kurort.
Geografie.
Heubrunn liegt am neadlichn Oipmrand. De Berg, de wo am nachst san is s'Stoiara Eck (1216 m), da Zwiesl (1348 m) und da Blomberg (1237 m). Heubrunn liegt zwischn da Isa und da Luisa und zwischen der Stod Bensberg im Westen und Däiz im Ostn.
De Gmoa hod 34 Ortsteile: Heubrunn (Bad Heilbrunn), Ochmui (Achmühl), Baamberg (Baumberg), Bernwies (Bernwies), Bochsberg (Bocksberg), Fläzn (Fletzen), Grom (Graben), Hinterstoia (Hinterstallau), Hohabirkn (Hohenbirken), Huab (Hub), Karpfsä (Karpfsee), Kiensä (Kiensee), Langa (Langau), Lättn (Letten), Lindn (Linden), Mürnsä (Mürnsee), Nantesbuach (Nantesbuch), Buacha (Oberbuchen), Obaenza (Oberenzenau), Obamui (Obermühl), Obastoaboch (Obersteinbach), Ostfäid (Ostfeld), Poiding (Podling), Ramsa (Ramsau), Reindlschmidn (Reindlschmiede), Scheaena (Schönau), Untabuacha (Unterbuchen), Untaenza (Unterenzenau), Untakarpfsä (Unterkarpfsee), Unterstoaboch (Untersteinbach), Voglherd (Voglherd), Weiaweba (Weiherweber), Wiesweba (Wiesweber), Wörna (Wörnern).
Stresstest

Stresstest is de Bezeichnung fia an Belostungstest, um de Stabilität vau an System z iwaprüfn. Dazua gheat des Testn iwa de normale Belostung ausse, oft bis zu de Belostungsgrenzn.
Da Begriff söwa kummt uasprünglich aus da Medizin, wiad owa inzwischn in vü aundan Bereichn vawendt.
Stresstest is 2011 in Deitschland zum Wuat vaum Joa gwöht wuan. Dea Begriff is in dem Joa bsundas oft vawendt wuan und zwoa grod fia Themen, de wos a hoche effentliche Aufmeaksaumkeit ghobt haum, wia z. B. s Baunhofsprojekt Stuttgart 21, Bankenkrise und Atomkroftweake.
APOEL FC

APOEL FC (Griachisch: ΑΠΟΕΛ - Abkiazung fia "Aθλητικός Ποδοσφαιρικός Όμιλος Eλλήνων Λευκωσίας"/"Athlitikos Podosfairikos Omilos Ellinon Lefkosias", Boarisch: Athletischa Fuaßboiklub vo de Hellenen aus Nikosia) is a Fuaßboivarein aus da zyprischn Hauptstod Nikosia. Im Boarischen Sprochraum wead oft APOEL Nikosia gschriebm, wo oba ned am Klubnoma entspricht.
Da gresste Eafoig vo da Klubgschicht ist da Einzug ins Ochtl-Finale vo da Champions-League am 23. Novemba 2011.
Ohänga.
Da Klub guit ois panhellenisch, wei a si im Biagakriag auf de Seitn vo de Rechtn gstejt hod. Da Stodrivale Omonia Nikosia hod si in da Zeit vom Biagakriag deshoib vo APOEL obgspoitn und guit ois politisch links. De Derbys san entsprechend hoass umkämpft.
Don Quijote

Don Quijote (Originaltitl: El ingenioso hidalgo don Quijote de la Mancha) is a Gschicht vo Miguel de Cervantes. Des is as bekannteste Werk vom spanischn Autor. De Easchtausgob is in Madrid aussakema. Da easchte Tei anno 1605, da zwoate Tei 1615. Anno 2002 ham 100 bekannte Schriftsteja "Don Quijote" zum „bestn Buach vo da Wejd“ gwejht (organisiad vom Nobelinstitut z Oslo).
Hawaiisch

De hawaiische Sproch (hawaiisch: "Ōlelo Hawaii") is de Sproch vo de polynesischn Uaeinwohna vo de Hawaii-Insln. Hawaiisch und Englisch san de Amtssprochn vom US-Bundesstoot Hawaii. Hawaiisch hod mit nua 13 Phoneme sea weng Laute; nua gonz wenig Sprochn hom weniga Laute.
Das Hawaiische gheat zamm mit de ondan polynesischn Sprochn, wia z. B. Samoanisch, Māori und Fidschianisch, zua austronesischn Sprochmfamij. Es wead in de Untagruppm vo de marquesischn Sprochn eingoadnet.
Da Adelbert von Chamisso hod in seim Bericht "„Über die Hawaiische Sprache“" voa da Keniglichn Akademie vo de Wissenschaftn z Berlin am 12. Jenna 1837 de easchte Grammatik vom Hawaiischen vaeffentlicht.
De hawaiische Sproch is vom Aussteam bedroht. Auf de moastn vo de Hawaii-Insln is Hawaiisch vom Englischn vadrängt woan und wead nimma im Oidog vawendt. A Ausnohm is de Insl Niihau, de wo im Privatbesitz is und wo Besuach streng reglementiat wead.
1900 hom no 37.000 Menschn Hawaiisch Muadasproch gredt. De Zoi is inzwischn auf ebba 1.000 Muadasprochla gsunkn; de Hejftn vo eana is heit scho iba 70 Joa oit.
Intrige

Intrige (vo lateinisch: "intricare", „in Valegnheit bringa“) oda Hintalist (vaoitet aa Kabale), is de Bezeichnung fia a Vahoitnsstrategie, mit dea oanzlne oda Gruppm vo Menschn vasuacha, andan an Schodn zuazfign oda sie gengananda afzhetzn. Da Dräga vo dera Vahoitnsstrategie wead ois Intrigant bezeichnet. Im Boarischn nennt ma so an Vahoitnszug Hintafotzigkeit.
Da Intrigant vafoigt damit de hintalistige Duachsetzung vo vastecktn individuejn oda gruppmbezoganan Vortein.
De "Intrige" is mit da "Kabale", z. B. im Drama Kabale und Liebe vom Friedrich Schiller vawandd. A Kabale bezeichnet a geheimes Einvastendnis vo Personen zu am besn Zweck oda am Oschlog.
Honolulu

Honolulu is de Haptstod vom US-Bundesstoot Hawaii und liegt im Sidn vo da Insl Oʻahu. Sie is oane vo de gresstn Städt vom Pazifik und s Luftdrehkreiz vo nam Gebiet. Honolulu is a beliabts Touristnzui, bsondas da Stodtei Waikīkī.
Auf Boarisch hoasst Honolulu „gschitzta Hafn“.
Sengswiadigkeitn.
Iolani-Palast.
Da ʻIolani-Palast is de ehemolige Residenz vo de Kenige vo Hawaii. Da heitige Bau is 1882 fiati woan.
Aliiolani Hale.
Aliiolani Hale is a Vawoitungsgebaide z Honolulu. Es is 1874 fertiggestjt woan und woa domois da Sitz vo wichtign Regiarungsbeheadn vom domolign Kenigreich vo Hawaii. Heit is in dem Bau da Obaste Grichtshof vom Bundesstoot Hawaii, a Gschichtszentrum und a juristische Bibliothek.
Bahrain

As Kinereich Bahrain (oda Bahrein, ) is a Inslstoot wos aus 33 Insln bstehd und ligt arana Bucht am Persischn Goif, estle vo Saudi-Arabien und westle vo Katar (um de 35 km Luftlinie). Midrana Flächn vo um de 750 km² is da Archipe ned amoi so grouß wiaras Hambuaga Stodgebiet. Da Nam "Bahrain" beideit am Arabischn „zwoa Meere“. D Insl hod hod a iagnwia zwoa Meere, nämle as Meer aussn umme um d Insl, und a Meer vo Grundwossa.
Brunei

As Suidanat Brunei (amtle: Brunei Darussalam, malaiisch: Negara Brunei Darussalam) is a Stod in Asien. Ling duada auf da Insl Borneo (indonesisch Kalimantan) am Siadchinäsischn Meer und grenzn duada an Malaysia.
Vawoidungsgliedarung.
Brunei gliadad se in vier Vawoidungsdistrikte (daerah):
Und de vier Distrikte hand nochad a 39 Mukims undateild.
Indonesien

D Republik Indonesien (indonesisch: "Indonesia") is da gresste Inslstod und vo de Eihwohna hea da viatgresste Stod auf da Weid (Stond: 2010). Am am 17. August anno 1945 is a proklamiad won und am 27. Dezemba 1949 vo de Niederlande ois unobhängig erklead won. D Haptstod Jakarta hod 9,58 Milliona Eihwohna (2010) und ligt auf da Insl Java, auf dera wos mehra ois d Hejftn vo de Eihwohna vo dem Land wohnand. Da Nam Indonesien is a eafundns Wort auf da Basis vom Griachischn und duad se aus "Indo-" fia Indien und "nesos" fia Insl zammsetzn.
Flaggn vo Indonesien

D Flagg vo Indonesien ("Sang Saka Merah Putih") bstehd aus zwoa gleich grousse, horizontale Stroafan: omad is roud und unt weiß. In Indonesien sogd ma zu dera Flaggn "Merah Putih", wos „Roud-Weiß“ hoaßt.
Gschicht.
D Foabm gengand auf a Fahn vom Prinz Jayakatong (1293), am Grinda vom Kinereich Majapahit zruck, wos am 14. Joahundat sein Höhepunkt ghod hod, zruck. Am Afang vom 20. Joahundat is eascht amoi wieda vo Studentn und Nationalistn benutzt won, wia Indonesien unda niederländischa Kolonialherrschaft gstandn is. Wia se as Land nochm Zwoatn Wejdgriag am 17. August 1945 fia unabhängig erklead hod, is de roud-weiße Flaggn ois d neie Nationalflaggn vo Indonesien agnumma won.
Iran

Da Iran (Persien, "Īrān" /, dt.: "Land der Arier") is a Stoot in Voadaasien (Westasien). Mid um de 75 Milliona Eihwohna und ana Fläch vo eba 1.648.195 Quadratkilometa (Stond: 2011) zejd a zu de 20 bevejkarungsreichsdn und gressdn Stootn vo da Wejd.
Omonia Nikosia

Da Athletic Club Omonia Nikosia (Griachisch: Αθλητικός Σύλλογος Ομόνοια Λευκωσίας) is a zyprischa Sportvarein aus da Hauptstod Nikosia. Fuaßboi is da wichtigste Bereich, dazua gibts oba no andare Sportortn wia z. B. Basketboi, Volleyboi und Radlfohrn.
Ohänga.
De Ohänga vo Omonia san am polititsch links Loga zuazordna. Da Klub is aus da Obspoitung vo APOEL Nikosia entstandn, dea wo si im griachischn Biagakriag auf de Seitn vo de Rechtn gschlogn hod. De Ohänga vo APOEL gejtn ois rechtskonservativ. De Derbys enhoidn deswegn vui Zindstoff.
Stefan Marquard

Da Stefan Marquard (* 20. Juni 1964 in Schweinfurt) is a fränkischa Koch, dea haptsächli für seine Aftritt im Fernsehn bekannt worn is.
Sei Lebm.
1979 bis 1981 hot a sei Metzgalehr z'Voikach gmacht, bevor a 1981 bis 1982 z'Wiazburg Koch glearnt hot. Noch da Lehr hot a im domolign Spitznrestaurant Graues Haus z'Oestrich-Winkel garbat, nacha zwoa Joar z'Niamberg und noamoi a Joar im Grauen Haus. Noch a oajaarign Studienroas wo r'a in zwejf italienisch Spitznrestaurants g'arbat hot, is a 1989 in da Tavern La Vigna z'Wertheim-Bettingen Kuchescheef worn. As Joar 1991 hot a zamm mim Bustke Thomas as Restaurant Drei Stubn z'Meerburg aufgmocht, des wo vom Guide Michelin mit oam Stearn und vom Gault-Millau mid 18 Punktn auzeichnet worn is. Vo 2001 bis 2003 war a im Mingara Lenbach Kuchescheef.
Zur Zeit betreibt a ra Catering-Untanehmen und is Mitinhoba vom Oichinga Restaurant "Diningrange", wo r'a oba sejba ned kocht.
Marquard is vaheirat und hot zwoa Kinda.
Nikosia

Nikosia (griachisch: "Lefkosía", "Λευκωσία", tiakisch: "Lefkoşa", ) is a Stod im Zentrum vo da Mittelmeerinsl Zypern. Nikosia ist de Hauptstod vo da Republik Zypern. Da Nordtei vo da Stod is außadem de Hauptstod vo da Tiakischn Republik Nordzypern. Nikosia hod ebba 100.000 (de Agglomeration ebba 305.000) Einwohna. Davo lebm 47.832 Menschn im (griachisch-zypriotischn) Sidtei vo da Stod und 49.237 Menschn im (tiakisch-zypriotischn) Nordtei (Voikszejung 2001).
Gschicht.
Nikosia is scho im 7. Joarhundat v. Kr. urkundli erwähnt worn. Da antike Nom wor Ledra.
Sport.
De zwoa gresstn Sportklubs vo Nikosia san APOEL Nikosia und Omonia Nikosia. De zwoa Klubs san aa de eafoigreichstn Fuaßboiklubs vom Land. De Hoamspui trogns im Neo GSP-Stadion aus, as gresste vo Zypern, wo 23.400 Zuaschaua eiegenga.
Gabìn &quot;Tönle Bintarn&quot;

Im-me summar 2011 hat gasétzet dar Kuturinstitut Lusèrn an pènta met aname gabìnne von bètzen vor tökhlen ba saint gaschràibet in de zimbrische zunga.
Diisa pènta is khènt ganaamet "Tönle Bintarn" zo gadenkhan in mann viil gakènnet vom-me gròozen puche me zimbare-schraibare Mario Rigóni Stèarn de "Da Schòona vom-me Tönlen". Fan takh 17 vom-me bainecht-manade 2011 saint khènt khemman gahéart vüf de pezzorsten schòan ka Lusèrn.
22 schòan saint khènt gaschikhet zugar:
Weana Modeane

De Weana Modeane ("Wiener Moderne") bezeichnet in Kuituabetrieb in da esterreichischn Hautpstod um de Joahundatwende (vau etwoa 1890 bis 1910). In de politischn und gsöschoftlichn Wirrn, de wos zum Zafoi vau da Donaumonarchie gfiat haum, kummts zu an letztn grossn Aufblian in Philosophie, Molarei, Architektur, Musik und Literatua. De Weana Modeane hod si ois Gengstremung zum Naturalismus büdt ghobt und stöd da natuagetreien Obbüdung de "Kunst um da Kunst wün" (ausm Frz. "L'art pour l'art" vau de 1830a Joa) entgeng. Insgsaumt is de Weana Modeana owa a Stükonglomerat vau vün gengsätzlichn Stremungen vaum Fin de siècle in Eiropa.
Intressante Leit und Gruppm.
Literatua.
In da Literatua gibts de Gruppiarung "Jung-Wien" um an Hermann Bahr, Hugo von Hofmannsthal, Arthur Schnitzler und Peter Altenberg im Café Griensteidl. Des Kafäähaus is in Wean a kuiturölle Institution und mit eam entsteht de Kafäähausliteratur, a Glegnheitskunst, teuweis nua in Fuam vau Fragmentn.
Büdende Kunst.
De wichtigstn Mola vau da Weana Modeane san da Gustav Klimt (Jugendstil), da Oskar Kokoschka und da Egon Schiele (beide Expressionismus).
De bedeitandstn Vaeinigungen woan de Weana Secession und de Weana Weakstättn.
Philosophie und Psychologie.
De Psychoanalyse vaum Sigmund Freud hod de Psychologie revolutioniat. Da Ludwig Wittgenstein hod wichtige Beiträg zua analytischen Philosophie und zua Sprochphilosophie gliefat. Da Ernst Mach hod si ois Physika und Wissenschoftstheoretiks sn Naum gmocht.
Swag

Swag bezeichnet in da Jugendsproch a lässig-coole Ausstrohlung bzw. an coolen Style in Bezug af Gwand und Vahoidn. Da Ausdruck wead a gean ironisch vawendt, z. B. "I hob heit vagessn, an Swag afzdraan."
Da Langenscheidt-Valog und sei Jury hom Swag zum "Jugendwort des Jahres 2011" gwejd.
"Swag" kommt vom Song "Turn my swag on" vom amerikanischen Rappers "Soulja Boy". In Deitschland und Östareich is da Begriff duachn "Money Boy" sei Coverversion populea woan.
 oder von tj_beastboy bei dem song mario kart:
“leute hatten wegen swag! guck mal wie ich gas gebe man könnte meinen das ich in mario kart lebe es war ein guter start in einen gute tag…”
Hanf

Hanf ("Cannabis") is a Pflanzengattung in da Familie vo de Hanfgwächse. Hanf zait zu de ejtastn Nutz- und Zierpflanzn vo da Wejd. Hanf wead ois Fasa-, Hei- und Ejpflanzn gnutzt, oba aa zua Herstejung vo Rauschmittl.
Vabroadung.
Hanf kimmt urspringli woorscheinli aus Zentralasien. Heit gibts Hanf fost ibaroi auf da Wejd, sowoi ois Kuitur- wiar aa ois Wuidpflanzn.
Thailand

As Kinireich Thailand (Thai: ) is a Stoot in Sidostasien.
De Thai san eascht im 11. Joarhundat ins heitige Thailand eingwandat. Vo de ebba 70 Millionen Einwohna san heit ebba 75 % Thai und ebba 15 % Chinesn. De Malayen, a muslimische Mindaheit, lebt in Sidthailand. De Meaheit im Land san Buddhistn.
Aloha ʻOe

Aloha ʻOe (boarisch "Pfiaddi, lebwoi" und engl. "Farewell to Thee") is des berihmtaste Liad vo da Liliʻuokalani, da letztn Kenigin vo Hawaii. Es is zu oane Hymne vo da hawaiianischn Kuitua woan.
Zu dem Liad inspiriat woan, is de Liliuokalani duach de Beobochtung vo oana Obschiedsszene zwischn an amerikanischen Offizia und oana hawaiianischn Scheenheit.
Da Text.
&lt;/table&gt;
Melodie.
De Melodie eaninnat stoak ans amerikanische Liad "The Rock Beside The Sea" vom Charles Crozat anno 1857, des wo wiedarum vom krowodischn Voiksliad "Sedi Mara Na Kamen Studencu" (S Diandl am Fejsn) okupfad is.
Coverversiona.
Vo dem Liad gibts an Haffa Coverversiona vom Elvis Presley iwan Israel Kamakawiwo'ole bis zum Jonny Cash.
Liliʻuokalani

Liliuokalani (aa Lydia Kamakahea, Lydia Liliuokalani Paki, Liliu Kamakaeha, Lydia Paki Kamehaka Liliuokalani, oda Lydia Paki Kamehamea Liliuokalani gnennt) (* 2. Septemba] 1838 z Honolulu, Kenigreich Hawaiʻi; † 11. Novemba 1917 embdo) woa de letzte Kenigin vo Hawaii.
Lem.
1891 is de Liliuokalani Kenigin woan. 1893 hod de US-Armee Hawai besetzt und de Kenigin unta Hausarrest gstejt. 1898 is Hawai vo de amerikanischn Usurpatorn annektiat woan. De letzte Kenigin vo Hawai hod s Haus vo iam Schwiegavodan bis zu iam Lemsend anno 1917 ned valossn diafn.
De Liliuokalani woa sea musikalisch und hod iba 100 Liadln komponiat, u. a. aa s wejdbekonnte "Aloha ʻOe".
De Gschicht vo da Liliuokalani woa de Voalog fia de Operettn "Die Blume von Hawaii" vom Paul Abraham.
Lofer

Lofer, aa: Loufer (amtli: Lofer) ist a Moaktgmeind mid 2.031 Einwohnern (Stond vam 1. Jenna 2016) an estareichischen Bundesland Soizburg, an Pinzgauer Soiachtoi glejng.
Geografie.
Lofer liagg an Pinzgauer Soiachtoi, ringsumerdum sand dia Lofara und Reither Stoahberg, an Norn dia Auslaiffer vo dia Cheamgauer Oipm, an Westen is da Pouss Struaw.
Lofer is da zentroie orscht vam Soizburga Soiachtoi, Nouchbargmoan an Toi sand Unken nouch'm Kniapouss, und Seiger Mescht, Weissbouch Richtung Sidn. orschtstoi vo Lofer sand "Kreizfejd, Scheffsnoth, Foastau, Hoinstoah" und "Au/Moarberg".
Lofer liagg a' da B 178, dia vo Soizburg iwas Kloah Deitsche Eck und weider iwan Pouss Struaw nouch Seini Hons a' Tiaroi fiascht, z' Lofer zwoagg dia B 311 nouch Soifejn und Zej ou.
Politik.
Dia Gmoanvatreetung vo Lofer houd 17 Midglieda und setzd se seid da Gmoanvatreetungswoi 2014 wia foigt zomm:
Da direkt gwejde Burgermoasta is sei'm 2014 Norbert Meindl vo da ÖVP.
Metin2

Metin2 is a Onlinespui, in demsd in ana Fantasiewöd Gegna umbringa muaßt, damids waidakimmst. Es gibd drei Reiche, de wo si oba nid megn.
Ma ko vaschiedane Missiona mochn und so Eafoahrung und Göd (Yang) sommln.
Ma ko aa Gruppn und Gildn und so mochn und in Gruppn ko ma bessa "leveln".
Es gibd aa Wiastn und so Oat Höin und hoid gooonz vui vaschiedane Platzal, wo ma vaschiedane Viecha killn ko (und Sochn griagn).
Ma entscheid si zwischn Kriaga, Schamane, Ninja und Sura, und donn muass ma si numoi zwischn jeweis zwoa Kompfoaten entscheidn (z. B.: bei Ninja fia Nah- oda Feankompf).
Ma ko dann spada aa reidn und aungln und Eaze obaun und so weida.
In jedm Reich gibds drei Maps mid jeweils oana Stod und do gibds goonz vü Leid:
Es gibd 4 Viechgodheitn: Lykos, Bera, Tigris, Scrofa - de sand oiwei mid 2 vafluachte iagendwos.
Es gibd donn nu Featigkeitsbiacha, do san monche vui weatvui und bringa vui Zasta und a boah vawendet ma söwa und a boah san nix weat.
Es gibd nu an Itemshop wo ma um vui echts Göd wos kafn ko.
Blumenau

De Blumenau is a Siedlung im Stodbeziak Hadern z Minga.
Da Nama Blumenau is 1964 vom Stodrot bschlossa worn und beziagt si nua af de Nama vo de Stross, wo noch Bleamen gnennt worn san. Anno 1992 ba da Neiaufteijung vo de Stodbeziak is da Nama Blumenau aa fian gsamtn Nortei vom Stodbeziak Hadern vawendd worn, wo nebm da Siedlung Blumenau aa an historischn Ort Kloahadern enthoidn duat.
Im Norden grenzt da Bezirkstei Blumenau an de Stodbeziak Pasing-Obermenzing (21) und Laim (25), sidle weada duach de A 96 vom Beziakstei Neihadern trennt. Die Stadtgrenze Münchens begrenzt den Bezirksteil Blumenau im Westen.
De Siedlung Blumenau is durch die Silberdistelstraße von Kleinhadern getrennt.
Gschicht.
Anno 1963 is mit da Easchliassung vom Baugebiet ogfangt worn, da Bau vo de easchtn Wohnologn hod 1964 ogfangt. In da Blumenau gibts a poa Oafamijhaisln vor oim Wohnblocks.
Vakeah.
Autoboh
Bus
Strossnboh
Geiselgasteig

Geiselgasteig is a Ortstei vo da Gmoa Greawoid.
Er liegt am Hochufa vo da Isar im Noadn vo da Gmoa und grenzt direkt an de Stodgrenz vo Minga an an Stodtei Harlaching o. Im Westn vom Ortstei fliasst de Isar.
Z Geiselgasteig sand vui Fuimstudios ogsiedld (vor oim "Bavaria Film") und guit deshoib ois "boarisches Hollywood". De Bavaria Film (Grindung 1907) is scho 1919 af Geiselgasteig kema.
Duach de Fuimstudios san aa vui Promis do hinzong und dees hod Greawoid an Ruaf ois Nobe- und Villnort eintrong. Beispuisweis hod aa da Rudolph Moshammer z Geiselgasteig sei Villa ghobt.
Martinsried

Martinsried is a Ortstei vo da Gmoa Planegg im Landkroas Minga und hod eppa 3900 Einwohna (Stand 2016).
Eadkund.
Martinsried liegt in da Mingara Schottaebene und grenzt ans Stodgebiet vo Minga ba Großhadern. Da Dorfkean is eppa 2,5 km vom Ortszentrum Planegg entfeant.
Gschicht.
De Endung "-ried" steht fia a Rodung und deidd draf hi, dass da Ort im 7./8. Joarhundat entstandn is. Schriftli is Martinsried easchtmois 1180 in ana Urkunde ois „St. Martin im Riedt“ gnennt worn.
1425 eahob da boarische Herzog Wilhelm III. sei Besitzunga Planegg, Martinsried, Gräfelfing und Hadern zua "Vest Planegkh" und schenkte sie seim unehelichn Bua "Konrad vo Egenhofen". Seitdem is Martinsried mid Planegg vabundn. Bis 1785 bestand des Doaf aus acht Häusan und im Joar 1950 san lediglich 50 Heislnummern nochgewiesnn.
In den Joarn 1970 bis 1972 wurde in unmiddlbara Nähe zum Klinikum Großhadern des Max-Planck-Institut fia Biochemie und Neirobiologie (friaha Psychiatrie) earichtet. Inzwischn hom si do aa vui andere Unternehma ogesiedelt, aa de Ludwig-Maximilians-Universität Minga hod do a Zwoagstäi. Da Foaschungsstandoat firmiad heid (Stand Ofang 2015) ois Campus Martinsried.
Infrastruktua.
Nördlich vo Martinsried führt de Stootsstrass 2343 vo Gräfelfing noch Minga am Oat voabei; im Südn de 2344 vo Planegg zua Autobohanschlussstäi Minga-Fiastenried da A 95.
Voraussichtlich ob 2020 werd Martinsried an des Minchna U-Boh-System ogeschlossn. Am 16. Dezemba 2014 entschied de Boarische Regierung de Minchna U-Boh-Linie 6-West vo da Station Klinikum Großhadern bis Martinsried foatzuführn. De 73,5 Milliona Euro teire, etwa 900 Meta lang Strecke soi ob 2016 gebaut wern und 2020 in Betrieb gengan. De Valängrung da U6 im Südn noch Martinsried wurde bereits am 20. Juli 2009 vom Kreisdog Minga beschlossn, de ursprünglich ogestrebte Eaöffnung 2014/2015 konnte oierdings ned realisiad wern. Noch am Bau da U9-Spange würde de U6 am Klinikum Großhadern endn, de U9 würde noch Martinsried weiderführn. In schbadera Zeid kannt de Drasse aa zum S-Bohhof Planegg weidergeführt wern.
De katholische und de evangelische Kiach unterhoidn im Oat je oan Kindagartn, außerdem gibt 's drei Kinderkrippn bzw. Kinderdogesstätdn. De Arbaderwohlfahrt unterhält oan Kinderhoat. De Gmoa betreibt im Oatsteil Martinsried a Grundschui.
Großhadern

Großhadern (im Stodbeziak Hadern) is a Stodtei im Sidwestn vo Minga. Großhadern is in easchta Linia a biagaliche Wohngegend. Dazua kimmts Univiatl mitn Klinikum.
Im oidn Dorfzentrum steht de oide Kira St. Peter, de wo anno 1315 baut und im 17. Joarhundat neigstoit worn is.
Bekannt is Großhadern vor oim duach:
Log.
Großhadern liegt sidwestli vo da Mingara Innenstod und grenzt an:
Middlmeea

As Middlmeea (Mittelmeer) (), is a Meea zwischn Eiropa, Afrika und Asien. Im Arabischn und Tiakischn weads aa ois „s weiße Meea“ ( / "al-baḥr al-abyaḍ" bzw. tiak. "Akdeniz" ) gnennt.
Zamm mit de drin liegandn Insln und de Uafaregiona vo Sideiropa, Vordaasien und Nordafrika buidd as Middlmeea an Middlmeearaum, dea wo a oagnas Klima hod und vo oana oagnan Flora und Fauna pregt is.
Eadkund.
As Middlmeea hod a Fläch vo 2,5 Mio. km², da Rauminhoid is 4,3 Mio. km³. Im Calypsotiaf hods a maximale Tiafn vo 5.267 m.
Geologie.
As Middlmeea is a Ibarest vo da Tethys, am Urozian wo iba de ganze Wejd greicht hod und uaspringle an Urkontinent Pangäa umschlossn hod. Wias Pangäa ausanandagrissn hod und drauf de Afrikanische Plottn af Nordn gwandat is, is so s Middlmeea buidd worn.
Vor eppa 7 Milliona Joar is s Middlmeea voistendi ausdrickat, wei da Meearesspiagl wegn ana Eiszeit um eppa 50 Meta gsunkn is. Dees Gebiet is za ana Soizwiastn worn (riesigs Soizlogastettn liegn heit no am Meearesgrund vom Middlmeea). Eascht a poa tausend Joar spada is s Middlmeea duachn Atlantik wieda afgfiit worn.
Klimawandl.
As Middlmeea is vo da globaln Eaweamung stoark betroffa. So hom Forscha seit Mitte vom 20. Joarhundat an Ostieg vom Meearesspiagl festgstejt. Dea Ostieg hod si ob de 1970a Joar weida beschleinigt und liegt zua Zeit ba 2,5 bis 10 mm pro Joar. De Wossatemperatur is ebmfois signifikant ogstiegn.
Tz

De tz (fia "Dogeszeidung") is a Mingara Boulevard-Zeidung. Sie gheat zua Mediengruppm Münchner Merkur/tz vom Valega Dirk Ippen. S Haptvabroadungsgebiet is Minga und de ogrenzendn Tei vo Obabayern. Herausgeba san da "Münchner-Merkur"-Eigna Dirk Ippen und da Alfons Döser, dea wo aa ban "Oberbayerischen Volksblatt" Gscheftsfiara is. Chefredakteur is da Rudolf Bögel, ehemoliga Lokalchef vo da "Abendzeitung". 
De tz is 1968 ois Oblega vom "Münchner Merkurs" grindd worn.
Dreißgjaariga Kriag

Da Dreißgjaarige Kriag (dt.: Dreißigjähriger Krieg) vo 1618 bis 1648 wor a Konflikt um de Vorherrschoft in Deitschland und Eiropa. Auf da oan Seitn hom Habsburga Lenda mit Östareich und Spanien gstandn und af da andan Seitn Frankreich, Holland, Denemark und Schweden. Es wor oba aa a Religionskriag zwischn Katholikn und Protestantn.
Da Auslesa fian Kriag wor da Afstand vo de behmischn Stende und da Praga Fenstastuaz vom 23. Mai 1618. Da Kriag losst sie zeitli in via Konflikte bzw. Phasen aftein: Da Behmisch-Pfoizische, da Denisch-Niadasaxische, da Schwedische und da Schwedisch-Franzesische Kriag. Zwoamoi is vasuacht worn an Friedn z vaeinborn: 1629 da "Friede vo Lübeck" 1629 und da "Friede vo Prag" 1635, san do dro gscheitat, dass de Interessn ned vo oin Konfliktpartnan bericksichtigt worn san. Eascht im Westfelischn Friedn is dees nacha dazuit worn, de Vahandlunga dazua hom vo 1641 bis 1648 dauert. Am 24. Oktober 1648 wor da Kriag mitm Westfälischen Frieden z End.
Da Kriagshandlunga hom unvorstejbors Leid fia de Bevökarung in Deitschland vauasocht: Hunga, Seichn und Dodschlog. In Siiddeitschland hod nua eppa a Drittl vo da Bevökarung ibalebt. A poa Regiona in Deitschland hom eppa a Joahundat braucht bis sa si vo de Kriagsfoign wieda dahoit hom.
Gedicht.
D'Schweden san kumma,
ham alles mitgnumma,
ham d'Fenster eingschlagn,
und's Blei davon tragn,
ham Kugeln draus gossn
und alle derschossn.